Document ID: 31990R2047

*****
ΚΑΝΟΝΙΣΜΟΣ (ΕΟΚ) αριθ. 2047/90 ΤΗΣ ΕΠΙΤΡΟΠΗΣ
της 18ης Ιουλίου 1990
για την τροποποίηαη του κανονισμού (ΕΟΚ) αριθ. 1823/89 για τη θέσπιση, για το έτος 1989, των μέτρων που αποσκοπούν στη βελτίωση της ποιότητας της παραγωγής ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 5 παράγραφος 5,
Εκτιμώντας:
ότι ο κανονισμός (ΕΟΚ) αριθ. 1823/89 της Επιτροπής (3) θέσπισε, για το έτος 1989, τα μέτρα που αποσκοπούν στη βελτίωση της ποιότητας της παραγωγής ελαιολάδου· ότι τα προγράμματα δράσεως που υποβλήθηκαν από τα κράτη μέλη, γι' αυτό, βρίσκονται στο στάδιο της εκτελέσεως· ότι, για να επιτραπεί η ολοκλήρωση των προγραμμάτων αυτών, πρέπει να προβλεφθεί παράταση των προθεσμιών που προβλέπονται στον κανονισμό (ΕΟΚ) αριθ. 1823/89·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στην παράγραφο 1 του άρθρου 1 του κανονισμού (ΕΟΚ) αριθ. 1823/89, η ημερομηνία της 31ης Ιουλίου 1990 παρατείνεται έως τις 31 Δεκεμβρίου 1990.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 1990.

Labels: 7
19